Frem og England FC Hjørring har skrevet kontrakt med Adda Djeziri. Han startede karrieren i Frem, men har ført en omtumlet tilværelse fodboldmæssigt i England. Han har, trods sine 20 år, nået at spille for Glasgow Rangers, Leicester og Portsmouth. Men tiden som reservespiller blev for lang. - I mine tidligere klubber har jeg mest spillet reserveholdsfodbold. Især i udlandet har det været svært at få spilletid. Jeg skal score nogle kasser. I første omgang handler det om at få FC Hjørring væk fra bunden. De har jo fået en katastrofal start, siger Adda Djeziri til Nordjyske. Kontrakt året ud Han har skrevet kontrakt med FC Hjørring året ud. FC Hjørring har hentet blot et point i sæsonens første fem kampe i 2. division vest.
Adda Djeziri skifter fra Portsmouth til FC Hjørring.